ທ່ານນາງ ແສງເດືອນ ຫຼ້າຈັນທະບູນ ລັດຖະມົນຕີກະຊວງສຶກສາທິການ ແລະ ກິລາໄດ້ເນັ້ນໜັກໃຫ້ຜູ້ບໍລິຫານການສຶກສາ-ກິລາ, ຄູ-ອາຈານ, ນັກຮຽນ-ນັກສຶກສາແລະທົ່ວສັງຄົມຈົ່ງເອົາໃຈໃສ່ຊຸກຍູ້ສົ່ງເສີມໃນການປັບປຸງລະບົບການບໍລິຫານແລະຄຸ້ມຄອງການສຶກສາແລະກິລາໃຫ້ຮັດກຸມ, ໂດຍສະເພາະການປັບປຸງກົງຈັກການຈັດຕັ້ງແລະການຊັບຊ້ອນບຸຄະລາກອນໃຫ້ເໝາະສົມກັບຕຳແໜ່ງງານ, ວາງແຜນຈັດຕັ້ງປະຕິບັດກິດຈະກຳປີ 2017 ໃຫ້ມີປະສິດທິຜົນໃນການເປີດສົກຮຽນໃໝ່ 2016-2017.
ກະຊວງສຶກສາທິການແລະກິລາແຫ່ງ ສປປ ລາວ ແລະກະຊວງວັດທະນະທຳ, ກິລາແລະທ່ອງທ່ຽວແຫ່ງ ສສ ຫວຽດນາມ ໄດ້ເຊັນສັນຍາບົດບັນທຶກຄວາມເຂົ້າໃຈ (MOU)ກ່ຽວກັບການຮ່ວມມືທາງດ້ານກິລາ-ກາຍະກຳ ໄລຍະ 5 ປີ (2016-2020) ເພື່ອແນໃສ່ຮ່ວມມື ແລະແລກປ່ຽນທາງດ້ານວຽກງານກິລາ-ກາຍະກຳ ລະຫວ່າງການນຳແລະວິຊາການ ຂັ້ນສູນກາງ, ທ້ອງຖິ່ນ ແລະ ບັນດາແຂວງທີ່ມີຊາຍແດນຕິດຈອດກັນ.
ຄະນະນຳ ກະຊວງສຶກສາທິການ ແລະກິລາ ແລະເອກອັກຄະລັດຖະທູດແຫ່ງສາທາລະນະລັດສິງກະໂປປະຈຳສປປລາວ ໄດ້ປຶກສາຫາລືກັນກ່ຽວກັບໂຄງການພັດທະນາຫຼັກສູດວິຊາຄູພາສາອັງກິດໃນລາວ ແນ່ໃສ່ພັດທະນາຄວາມສາມາດຂອງຄູສອນ ແລະປັບປຸງການຮຽນ-ການສອນວິຊາພາສາອັງກິດໃຫ້ດີຂຶ້ນ.
ກະຊວງສຶກສາທິການ ແລະ ກິລາ (ສສກ) ປະກາດແຕ່ງຕັ້ງຄະນະບໍລິຫານງານສະຫະພັນກິລາຍິງປືນແຫ່ງຊາດ (ສຍລ) ຊຸດໃໝ່ຢ່າງເປັນທາງການ ໂດຍແມ່ນ ທ່ານພົນຈັດຕະວາສິນທະວົງ ໄຊຍະກອນຮອງລັດຖະມົນຕີກະຊວງປ້ອງກັນຄວາມສະຫງົບຫຼືປກສ ເປັນປະທານ ແລະຮອງປະທານ 3 ທ່ານ, ກອງເລຂາ 2 ທ່ານ ແລະຄະນະກຳມະການອີກ 6 ທ່ານ.